钦定古今图书集成/理学汇编/学行典/第246卷 > 谢遴
## 钦定古今图书集成/理学汇编/学行典/第246卷 > 谢遴

按《宜兴县志》：“谢遴，字汇先，号兼山。崇祯癸酉举人。其
父素贫，不能延师课幼子，遴挈两弟养之教之，卒使
有成。生平率真寡欲，不汲汲于富贵，而雅爱施予，族
人不能娶，则助之娶。亲友匮乏者，多待以举火。游杭
州还，拾遗之金；游新安，焚夙负之券。巡方御史王志
举尝称其克遵孔孟一经，不愧孝廉二字。晚年建祠”
修谱，课子弄孙。居乡闭户，枯如禅寂，惟与一二高人
放迹于山巅水涯而已。卒年九十有九。所著有诗集
行世。